Badespass im Alpamare

Am Sunntig dr 13. Januar isches gsii, da hei sech 6 flotti und spontani Personä namens Tinel, Chessel, Zeus, Steve, Stangä Freddel und Amsi zur Üfgab gmacht das beremtä und belebtä Alpamare ds söchä und ds beehrä.

So wes de Gschicht hed wellä ischmä am 9 im Ressli ds Unterbach zämä cho, teil hei ganz ä lengi Nacht hindersech ghäbä.

Aber da si ja alli bekanntli nid us Sagex sii heisi niid der glichä ta.

De ischmä uberä Briinig aber nid gad ds schnäll da ja kekanntli de Tulpäsen us Holland nid so gööd oder eigentli gar niid chei Autofahrä.

Äs isch no ds erwäne das de beide Pilotä underschidlechi Ruti hei gno, aber wes o anders nid cha sii als wäs Bestimmig isch de Fahrgmeinschaft churz vorem Zil wider zämä cho und isch entschlossä im Feindesland vorgangä.

Sigessicher und voller Lust heisi ds Alpamare igno zur Zirchers Frust….

So inetwa chamäs o bezeichnä. De 6 Prachtsbeck hei Bahn fir Bahn erprobt und bewärtet und so sii 3 Bahni gwähld wordä. D Thriller, Bob-Bahn und Bala Bala.

Angäblech hätmä da sellä uf ä Amplä sellä guggä aber das isch numä äs Detail.

Diräkt nachenand sis desab und hei am Schlus fir ä uberschwemmig gsorged.

Aber si hei nid dermit grächned dases glii ä Zunami wird gä.

Lüt dr Sicherheitsvorschrift tarf ä 2er Bob nid 170kg uberschritä. Da alnä klar isch das ds Papir ja als animd womä drüüf schriibt. Und so si Chessel und Amsi id Fösstampfä vom Schwiizer Bobteam Baumann trätä.

Mid stolzem 190kg Kapfgwicht und em Uberschallknal als Zeuge hez im Zilbecki fascht kes Wasser me ghäbä.

Nach däm astrengendä Ruschtä sisi sich ga erholä iz Üssäbecki.

Wes dr Zöfall hed wellä hei gad düsi i däm Becki agfangä ds Wasser ds bewegä.

Äs isch nid ei Rundi gangä da heisi ä witeri Herusvorderig atroffä und we chas o anders sii äs hed dr grossi Zeus enteckt.

Nach starchem Wällägang und mid göötem Timing heisi sich under Wasser arä Lampä ghäbä und hei so di anderä Badegescht chli erzürnd.

Aber wosi döö d Armbendeli vo anderä Badegescht hei gfundä und abgä sii d Seeli ummi rein gsii.

Nachemä ganz erholsamä Bad im Jod ischmä epis ga ässä, aber numä epis.

Gägä Schluss siis das Wälläbad nu ga testä aber ä Person im Tiger Bikini hed di ganzi Üfmerksamkeit ubercho.

Nicht desto trotz heisi de Alag so wesi o sii cho o gad wider verlaa. Da wär o Cäsar niidisch gsii.

Und so heis i sorä Situation das gmacht wosi immer machä und sii nu i MC Donalds epis ga ässä. Und so isch dr Tag o greted gsii und äs isch natirlech ds erwähne das de ganzi Sach ohni Ufall und Radarbössi si verbii gangä und süber sis ono gsii.